Isabel Allendeová

Isabel Allendeová [] (* 2. august 1942, Lima, Peru) je čilská spisovateľka, žurnalistka a politička.

 Život 
Narodla sa v Peru diplomatovi Tomásovi Allendemu a Francisce Llone. V roku 1945 sa rodičia rozišli a matka sa s deťmi odsťahovala naspäť do Čile. V rokoch 1953 až 1958 žili v Bolívii a neskôr v Bejrúte, kde doštudovala na súkromnej anglickej škole. V roku 1958 sa vrátila do Čile, kde dokončila štúdium žurnalistiky a stretla svojho prvého manžela Miguela Fríasa, za ktorého sa vydala v roku 1962.

V rokoch 1959 až 1965 pracovala pre OSN v Santiagu a neskôr v Bruseli. V roku 1963 sa jej narodila dcéra Paula († 1992) a po návrate do Čile v roku 1966 sa narodil syn Nicolás (* 1967).

Začiatkom roka 1967 začala pracovať pre časopis Paula a neskôr, v rokoch 1973-1974 písala pre detský časopis Mampato. V tom čase uverejnila dve rozprávky La abuela Panchita a Lauchas y Lauchones. Zároveň pracovala pre Kanal 7 a 13 čilskej televízie. 

V roku 1973 mala v Santiagu premiéru jej hra El emperador (Vládca) a v septembri toho roku došlo v Čile k štátnemu prevratu na čele s generálom Augustom Pinochetom. Jej strýko, prezident Salvador Allende spáchal samovraždu a Allendeová s rodinou sa kvôli nepriaznivej situácii v krajine presťahovala do Venezuely. Tam pracovala pre noviny „El Nacional“ v Caracase a vyučovala na škole. 

V roku 1982, kedy vo veku 99 rokov zomieral jej starý otecIsabel Allende: "Encontré mi voz". BBC. 2007-02-16. Dostupné online [cit. 2016-01-03]., mu začala písať list z ktorého sa vyvinul manuskript k jej slávnemu románu Dom duchov (La casa de espíritus). Kniha slávi dodnes veľký úspech a v roku 1993 ju sfilmoval dánsky režisér Bille August. Hlavné postavy stvárnili herci Jeremy Irons, Meryl Streepová, Winona Ryder, Glenn Close a Antonio Banderas.

V roku 1988 navštívila Kaliforniiu, kde stretla svojho druhého manžela Willieho Gordona s ktorým žila v San Rafael. V roku 2003 získala americké štátne občianstvo.  V roku 2015 sa po 27 rokoch manželstva oficiálne s manželom rozišli.

Jej kniha Paula (vydaná 1994) je autobiografickou spomienkou na detstvo a mladosť strávené v Santiagu. Napísala ju po smrti svojej dcéry Pauly, ktorá zomrela v roku 1992 na porfýriu. 

V septembri 2010 obdržala Premio Nacional de Chile za svoj prínos čilskej a svetovej literatúre ako štvrtá žena v poradí a v roku 2012 Cenu Hansa Christiana Andersena.

 O skutočnosti 
„Skutočnosť nie je len to, čo vidíme na povrchu, skutočnosť má i magickú dimenziu, a keď po nej zatúžime, máme právo ju nadsadiť a dať jej farebnosť“.

 Dielo 
 1982 Dom duchov (La casa de los espíritus)
 1984 La gorda de porcelana (novela)
 1984 O láske a temnote (De amor y de sombra) 
 1987 Eva Luna 
 1989 Cuentos de Eva Luna 
 1991 Nekonečný plán (El plan infinito) 
 1994 Paula 
 1997 Afrodita 
 1999 Dcéra šťasteny (Hija de la fortuna) 
 2000 Sépiový portrét (Retrato en sepia) 
 2002 La ciudad de las bestias 
 2003 Mi país inventado 
 2003 El reino del dragón de oro 
 2004 El Bosque de los Pigmeos 
 2005 El Zorro: Comienza la leyenda
 2006 Inés del alma mía 
 2007 La suma de los días 
 2010 La isla bajo el mar 
 2011 El cuaderno de Maya 
 2014 El juego de ripper 
 2015 El amante japonés

 Referencie 

 Iné projekty 


 Externé odkazy 

 Oficiálna stránka

Kategória:Osobnosti z Limy
Kategória:Čilskí filozofi
Kategória:Čilskí spisovatelia
Kategória:Čilskí spisovatelia románov
Kategória:Magický realizmus
Kategória:Naturalizované osobnosti USA